Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2024. godine donijelo je sljedeći

**IZVJEŠTAJ**

**o izvršenju Programa socijalnih potreba**

**Grada Ivanić-Grada za 2023. godinu**

I.

Program socijalnih potreba Grada Ivanić-Grada za 2023. godinu (Službeni glasnik Grada Ivanić-Grada, broj 09/22) donesen je na 14. sjednici Gradskog vijeća Grada Ivanić-Grada održanoj dana 22. prosinca 2022. godine. Istim su planirana novčana sredstva iz Proračuna Grada Ivanić-Grada za 2023. godinu u iznosu od 455.900,00 EUR. I. izmjenama Programa socijalnih potreba Grada Ivanić-Grada za 2023. godinu (Službeni glasnik Grada Ivanić-Grada, broj 05/23), donesenim na 19. sjednici Gradskog vijeća Grada Ivanić-Grada održanoj dana 10. svibnja 2023. godine, novčana sredstava planirana su u iznosu od 661.365,00 EUR, dok su II. izmjenama Programa socijalnih potreba Grada Ivanić-Grada za 2023. godinu (Službeni glasnik Grada Ivanić-Grada, broj 12/23), donesenim na 25. sjednici Gradskog vijeća Grada Ivanić-Grada održanoj dana 14. prosinca 2023. godine, novčana sredstva planirana u iznosu od 575.465,00 EUR.

II.

Program socijalnih potreba Grada Ivanić-Grada za 2023. godinu izvršen je kako slijedi:

|  |  |  |  |  |  |  |
| --- | --- | --- | --- | --- | --- | --- |
| Redni broj | POZICIJA | BROJ KONTA | Program socijalnih potreba Grada Ivanić-Grada za 2023. godinu | PLANIRANO | IZVRŠENO | INDEKS |
|  | R0247 | 37224 | Pravo na pomoć za podmirenje troškova prehrane učenika u osnovnoj školi | 6.700,00 | 6.636,01 | 99,04 |
|  | R0247-1 | 37229 | Pravo na dodatni obrazovni materijal učenicima osnovnih škola | 13.300,00 | 13.279,37 | 99,84 |
|  | R0253 | 37219 | Pravo na naknadu za troškove stanovanja | 40.000,00 | 16.597,27 | 41,49 |
|  | R0254 | 37212 | Pravo na jednokratnu novčanu pomoć, pomoć za podmirenje troškova ljetovanja u dječjem odmaralištu, pomoć za podmirenje troškova prijevoza djeteta s teškoćamau razvoju i pratitelja, pravo na poklon pakete i pravo na podmirenje pogrebnih troškova | 47.000,00 | 48.500,98 | 103,19 |
|  | R0260 | 37212 | Potpora učenicima osnovnih i srednjih škola | 80.000,00 | 62.050,00 | 77,56 |
|  | R0249 | 37215 | Pravo na stipendiju | 31.500,00 | 31.500,00 | 100,00 |
|  | R0248 | 37221 | Pravo na sufinanciranje troškova prijevoza studenata | 50.000,00 | 42.863,25 | 85,73 |
|  | R0250 | 37217 | Pravo na pomoć za opremu novorođenog djeteta | 50.000,00 | 51.392,32 | 102,78 |
|  | R0251 | 37214 | Potpore umirovljenicima | 114.600,00 | 94.440,00 | 82,41 |
|  | R0256  R0258  R0259  R0255 | 37212  38114  37229  38118 | Socijalno zdravstveni projekti udruga i programi preventive  a) Programi Gradskog društva Crvenog križa Ivanić-Grad  b) Socijalno zdravstveni projekti  c) Programi preventive – DDK  Redovna djelatnost Gradskog društva Crvenog križa | 8.650,00  20.000,00  2.000,00  41.715,00 | 8.649,96  18.000,00  735,00  41.715,00 | 100,00  90,00  36,75  100,00 |
|  | R0254-1 | 32319 | Prijevoz pokojnika | 5.000,00 | 2.737,38 | 54,75 |
|  | R0252 | 32999 | Troškovi za provedbu rada za opće dobro bez naknade | 10.000,00 | 0,00 | 0,00 |
|  | R0259-1 | 36611 | Sufinanciranje rada Zavoda za hitnu medicinu Zagrebačke županije | 25.000,00 | 25.000,00 | 100,00 |
|  | R0258-1 | 36621 | Kapitalne pomoći Domu zdravlja Ivanić – nabava ginekološkog ultrazvuka | 30.000,00 | 30.000,00 | 100,00 |

III.

Pravo na podmirenje troškova prehrane učenika u osnovnoj školi ostvarivalo je 1116 učenika (453 učenika u OŠ Đure Deželića Ivanić-Grad, 314 učenika u OŠ Stjepana Basaričeka Ivanić-Grad, 165 učenika u OŠ Josipa Badalića Graberje Ivanićko i 184 učenika u OŠ Posavski Bregi).

Za sve učenike osnovnih škola s područja Grada subvencioniran je dodatni obrazovni materijal.

Pravo na naknadu za troškove stanovanja (voda, smeće, plin, najamnina, naknada za uređenje voda) tijekom 2023. godine koristilo je 67 kućanstava (39 samca i 28 obitelji).

Pravo na podmirenje troškova ogrjeva priznato je za 66 korisnika zajamčene minimalne naknade.

Pravo na jednokratnu novčanu pomoć Grada priznato je za 59 kućanstava (17 samaca i 42 obitelji). Troškove ljetovanja u Kampu Hrvatskog Crvenog križa Grad je subvencionirao za 20 djece te 6 osoba s invaliditetom. Grad je sufinancirao i troškove prijevoza 4 djeteta s teškoćama u razvoju i pratitelja u ustanove kategorizirane za njihove potrebe. Povodom blagdana Uskrsa Grad je financirao podjelu poklon paketa za 290 osobe (42 starijih i nemoćnih osoba korisnika zajamčene minimalne naknade, 53 djece iz socijalno ugroženih obitelji korisnika zajamčene minimalne naknade, 126 osoba s invaliditetom korisnika prava na osobnu invalidninu i 69 osoba starijih od 90. godina). Za Dan starijih osoba Grad je financirao nabavu poklon paketa za 78 korisnika, dok je povodom blagdana Božića financirao nabavu poklon paketa za 303 korisnika.

U 2023. godini priznato je pravo te isplaćena pomoć za 1241 dijete školske dobi, polaznika osnovne i srednje škole od 6. do kraja 18. godine života.

Pravo na stipendije u 2023. godini ostvarivalo je 15 učenika (5 po kriteriju izvrsnosti i 10 po socijalnom kriteriju) te 15 studenata (također 5 po kriteriju izvrsnosti i 10 po socijalnom kriteriju).

Grad Ivanić-Grad financirao je prijevoz u 100 % iznosu za 203 studenta s prebivalištem na području Grada.

Pravo na jednokratnu novčanu pomoć za novorođeno dijete te prigodan poklon Grada u 2023. godini ostvarilo je 132 roditelja za 134 novorođena djeteta.

Uz dotacije umirovljeničkim udrugama s područja Grada (Gradska udruga umirovljenika Ivanić-Grad, Udruga umirovljenika i građana „Treća dob“ i Udruga umirovljenika Lonja) Grad je u 2023. godini isplatio 1456 uskrsnica te 1148 božićnica umirovljenicima s prebivalištem na području Grada.

U 2023. godini Grad je sufinancirao djelatnost socijalno-zdravstvenih projekata Udruge roditelja djece i osoba s invaliditetom „Mali princ“ iz Ivanić-Grada. Uz navedeno su sufinancirani i socijalno-zdravstveni projekti te redovna djelatnost Gradskog društva Crvenog križa Ivanić-Grad. Dobrovoljnim darivateljima krvi, koji su svoju krv darivali na 4 velike i 4 male akcije darivanja krvi u Ivanić-Gradu, Grad je financirao preventivnu analizu krvne slike.

U 2023. godini Grad Ivanić-Grad financirao je preuzimanje i prijevoz 6 umrlih osoba ili posmrtnih ostataka za koje nije moguće utvrditi uzrok smrti bez obdukcije i to od mjesta smrti (na području Grada) do nadležne patologije ili sudske medicine.

Grad Ivanić-Grad je u 2023. godini sufinancirao rad Zavoda za hitnu medicinu Zagrebačke županije te također sufinancirao nabavu ginekološkog ultrazvuka za potrebe Doma zdravlja Zagrebačke županije Ispostava Ivanić-Grad.

IV.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2023. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2024. Željko Pongrac, pravnik kriminalist